2025-05-20

1. **Ar pasiūlyme reikia vertinti Litgrid dalį? Prie projekto apimties yra paminėta, jog šiai daliai turėtų būti atskiras projektas: "110 kV elektros oro linija Panevėžys – Krekenava I (unikalus Nr. 6696-7019-7017) ED2405/01-XX-PRA" Ar vertinti tik "33/110 kV Plukių transformatorių pastotė ir 110 kV požeminė elektros kabelių linija"?**

Pirkimo apimtis nustatyta paskelbtuose pirkimo dokumentuose ir rangovo dokumentacijos dokumentų pakete, kuris buvo pasidalintas su pirkime norinčiais dalyvauti rangovais po konfidencialumo sutarties pasirašymo. Patvirtiname, kad šio pirkimo apimtis neapima Litgrid priklausančių elektros tinklų rekonstrukcijos.

1. **Ar gerai supratome iš konkurso sąlygų, jog jūs patys tieksite galios transformatorių ir BESS įrangą? Mes savo dalyje turime įsivertinti tik šios įrangos montavimo darbus?**

Pirkėjas tieks gamintojo dalies 56MVA, 115/33kv transformatorių, BESS įrangą ir MVS 5140-LS transformatorių. Tačiau kabeliai tarp BESS įrangos konteinerių ir MVS konteinerių nebus teikiami Pirkėjo ir todėl turi būti įvertinti jūsų pasiūlyme.

2025-05-16

1. **Kvalifikacijos lentelės 3.1.3 punkte nurodoma, kad tiekėjas per pastaruosius trejus (3) metus turi būti įvykdęs ne mažiau kaip vieną rangos sutartį, kurios vertė už elektros energijos instaliacijos darbus žemos ir/ar vidutinės įtampos tinkluose būtų ne mažesnė nei 1 500 000 EUR be PVM. Prašytume patikslinti, ar laikotarpis skaičiuojamas nuo sutarties pasirašymo ar nuo paskutinių darbų pridavimo?**

Atitikčiai kvalifikaciniam reikalavimui pagrįsti svarbu, kad 1 500 000 EUR be PVM vertės elektros energijos instaliacijos darbai žemos ir/ar vidutinės įtampos tinkluose darbai būtų atlikti per trejus paskutinius metus nuo pasiūlymų pateikimo Konkurse termino pabaigos. Rangos darbų sutartis gali būti sudaryta anksčiau nei prieš 3 metus, tačiau tokie rangos darbai **nurodytai vertei** turi būti atlikti būtent ne anksčiau nei prieš 3 metus nuo pasiūlymų pateikimo termino pabaigos.

1. **Dalyvaujant pirkime jungtinės veiklos sutarties pagrindu, ar visi partneriai turi atitikti visus kvalifikacinius reikalavimus? Ar galima reikalavimus paskirstyti – pvz., vienas tiekėjas atitinka 3.1.1 punktą, o kitas – 3.1.2 punktą?**

Prašome žr. Konkurso sąlygų 3.4 p.:

“3.4. Jei bendrą pasiūlymą pateikia ūkio subjektų grupė:

* + 1. Konkurso sąlygų 3.1.1 punkte nustatytą reikalavimą turi atitikti visi ūkio subjektai kartu (ūkio subjektų grupės narių pajėgumai sumuojami);
    2. Konkurso sąlygų 3.1.2 – 3.1.6 punktuose nustatytus reikalavimus turi atitikti visi ūkio subjektų grupės nariai kartu (atitinkamą reikalavimą turi atitikti bent vienas iš ūkio subjektų grupės narių), atsižvelgiant į jų prisiimamus įsipareigojimus ir atsakomybes pagal jungtinės veiklos sutartį.
    3. Konkurso sąlygų 3.2. punktuose nustatytus reikalavimus turi atitikti bent vienas iš ūkio subjektų grupės narių.”

1. **Pagal konkurso sąlygų 3.10 punktą nurodoma, kad tiekėjui remiantis kitų ūkio subjektų pajėgumais ekonominio ir finansinio pajėgumo reikalavimams atitikti, šie subjektai turi prisiimti solidarią atsakomybę už sutarties įvykdymą. Prašytume paaiškinti, kokie konkretūs reikalavimai priskiriami prie ekonominio ir finansinio pajėgumo?**

Ekonominio ir finansinio pajėgumo reikalavimai tiekėjui yra išdėstyti Konkurso sąlygų 3.1.1 p. - Vidutinės metinės visos veiklos pajamos kiekvienais paskutiniais 3 finansiniais metais, o jei ūkio subjektas įregistruotas vėliau ar veiklą pradėjo vėliau – nuo ūkio subjekto įregistravimo ar veiklos pradžios, yra ne mažesnės nei 7 000 000 Eur.